**Raport individual për rezultatin e konsultimit publik për**

**Projektligjin “Për disa shtesa dhe ndryshime në ligjin nr.9920, datë 19.05.2008 “Për procedurat tatimore në Republikën e Shqipërisë i ndryshuar” ”**

1. **Titulli i projektligjit**

Projektligji “Për disa shtesa dhe ndryshime në ligjin nr.9920, datë 19.05.2008 “Për procedurat tatimore në Republikën e Shqipërisë i ndryshuar” ”

1. **Kohëzgjatja e konsultimeve**

Projektligji është publikuar nga Ministria e Financave dhe Ekonomisë në Regjistrin Elektronik për Njoftimet dhe Konsultimet Publike nga data 12.10.2022 deri më datë 12.11.2022.

1. **Metoda e konsultimit**

Metodat e konsultimit të përdorura për Projektligjin “Për disa shtesa dhe ndryshime në ligjin nr.9920, datë 19.05.2008 “Për procedurat tatimore në Republikën e Shqipërisë i ndryshuar” ”, janë si më poshtë vijon:

**Takime me grupet e interesit:** Jane percjelle disa komente per projektligjin ‘’Per disa shtesa dhe ndryshime ne ligjin nr.9920, date 19.05.2008 “Per procedurat tatimore ne Republiken e Shqiperise, te ndryshuar”, te reflektuara me poshte ne Shojcen nr.1.

**Mbledhje te mendimeve dhe sugjerimeve nëpërmjet postës elektronike,** **si dhe shkresave:**

Projektligji eshte dërguar për mendim Ministrisë së Drejtësisë, Ministrit të shtetit për mbrojtjen e sipërmarrjes, Ministrise se Brendshme dhe Komisionerit për të drejtën e informimit dhe mbrojtjen e të dhënave personale.

Ministri i shtetit për mbrojtjen e sipërmarrjes dhe Komisioneri për të drejtën e informimit dhe mbrojtjen e të dhënave personale u shprehën dakord mbi projektligjin.

Ministria e Drejtësisë u shpreh dakord në parim, por sugjeroi disa çështje të teknikës legjislative, ku disa prej sugjerimeve te tyre jane reflektuan me pas ne projektligj.

**Publikimi në Regjistrin Elektronik për Njoftimet dhe Konsultimet Publike** në linkun <https://konsultimipublik.gov.al/Konsultime/Detaje/525>

1. **Palët e interesit të përfshira**

Ne datë 19 tetor u zhvillua një tryezë dikutimi lidhur me paketën fiskale me përfaqësues të këshillit tatimor dhe përfaqësues të biznesit.

**Komente/kontribut në konsultimet publike janë dhënë nga pala e interesuar ne tabelen si me poshte:**

**Shtojca 1**

|  |  |  |  |  |
| --- | --- | --- | --- | --- |
| **Çështja e adresuar** | **Komentet për çështje me rëndësi** | **Palët e interesuara** | **Vendimi** | **Argumentet** |
| Përkufizime | 1.Ndryshimet ligjore mbi procedurat tatimore, përfshijnë përkufizime të reja në lidhje me personin e tatueshëm në kundërshtim me ligjin Nr.9901, datë 14.4.2008 “Për Tregtarët dhe Shoqëritë Tregtare”, i ndryshuar, ligj në të cilin janë kategorizuar personat e tatueshëm në tregtarë apo persona fizikë dhe shoqëri tregtare apo persona juridikë. Ndërkohë, ndryshimet e reja ligjore kanë tendencën e kategorizimit të bizneseve në profesionale dhe jo profesionale si trampolinë për të bërë ndryshimin e ligjit “Për Tatimin mbi të Ardhurat”, me qëllimin e vetëm të taksimit të bizneseve profesionale, me norma më të larta se normat e biznesit të madh duke krijuar në këtë formë një sistem tatimor regresiv, pra një sistem tatimor, në të cilin barra tatimore më e lartë përqendrohet drejt elitës së shoqërisë apo klasës së mesme, qofshin këta të punësuar, të vetëpunësuar apo themelues të shoqërive tregtare. | Mikel Alla | Nuk eshte pranuar | Shtesat dhe ndryshimet ne perkufizimet e ligjit te procedurave, jane propozuar ne menyre qe ato te jene ne kosistence me Ligjin e Ri “Per tatimin mbi te ardhurat”. |
| Detyrimi për të depozituar paratë (kartëmonedhat dhe monedhat) në llogarinë bankare/ Limiti I Arkes | 2. Ndryshimet ligjore mbi procedurat tatimore përcaktojnë vlera shumë minimale për gjendjet ditore të mbajtjes së parasë cash (kartëmonedha dhe monedha) në arkën e biznesit, si prsh. tatimpaguesit me qarkullim vjetor deri në 2 milionë lekë, deri në 55,000 lekë; tatimpaguesit mbi 2 milionë dhe deri në 10 milionë lekë, deri në 250,000 lekë dhe ata mbi 10 milionë lekë, deri në 500,000 lekë ose 2 % të qarkullimit vjetor, cilado qoftë vlera më e lartë. Ndërkohë që pjesa më e madhe e bizneseve në Shqipëri janë mikronjësi ose biznese të vogla, të cilat përgjithësisht kanë statusin e tregtarit ose persona fizikë, të cilat kanë marrë përsipër riskun të hapin një biznes për të mbajtur veten dhe familjet e tyre, duke vënë në dizpozicion të gjitha pasuritë e tyre qofshin ato monetare, materiale apo jomateriale, duke përfshirë në biznes edhe familjarë të tyre pa të drejtë page, pra me statusin e punonjësit të papaguar të familjes, duke u përgjigjur personalisht dhe familjarisht me të gjithë pasuritë me rsikun e mungesës së likuiditeve, riskun e mosarkëtimit të klientëve, riskun e konkurencës së pandershme dhe riskun e falimentimit. Si rezultat, nuk ka sens që kjo kategori biznesesh, që përbën pjesën dërrmuese të bizneseve, të detyrojë përfaqësuesit e tyre, që në të shumtën e rasteve janë të vetëpunësuar të vetëm, që çdo ditë të mbajnë rradhën në institucionet financiare për të depozituar shumën e parave përtej limitit të lejuar, shumë e cila mund ti duhet ditën e nesërme për të përballuar dhe paguar me para në dorë shpenzimet ditore. Për më tepër, këto para mund të përdoren për të mbajtur veten dhe familjen e tyre, pasi një e drejtë e tillë është e drejtë kushtetuese, por edhe e drejtë që buron nga ligje specifike, pasi të ardhurat e biznesit janë edhe të ardhura të personit fizik duke mos pasur nevojën e një dokumenti administrativ e ligjor për tërheqjen e tyre për nevoja personale e familjare. | Mikel Alla | Nuk eshte pranuar | Propozimi i dispozitave ligjore mbi detyrimin për të depozituar paratë (kartëmonedhat dhe monedhat) në llogarinë bankare dhe limitin e arkës, është i rëndësishëm pasi synon kufizimin e hapësirave për evazion fiskal duke siguruar një menaxhim më të mire të parasë dhe të parasë cash. |
| Kontrolli Tatimor | 3. Shtohen kompetencat e kontrollit tatimor të bizneseve edhe në nivel qendror. Për kontrolle që kryhen nga struktura të kontrollit në Drejtorinë e Përgjithshme, kompetencën për të iniciuar kontrollin tatimor e ka titullari i institucionit ose i deleguari i tij, ndërkohë që më parë kjo kompetencë ishte e titullarit të Drejtorisë Rajonale.  Theksoj që administrata qëndrore (Drejtoria e Përgjithshme e Tatimeve) është autoriteti tatimor qendror i vetëm në RSh, që zbaton dhe administron tatimet kombëtare, pagesat publike dhe mbledhjen e kontributeve, ndërkohë që kontrolli operacional i tatimpaguesve por edhe inicimi i një kontrolli tatimor duhet të jetë kompetencë e Drejtorive Rajonale, siç edhe është me ligjin aktual. | Mikel Alla | Pjeserisht i pranuar |  |
| Mosdeklarimi i punonjësve dhe fshehja e pagës | 4. Penaliteti në masën 200 % të detyrimit dhe kontributit të llogaritur për tatimpaguesit entitete juridike, që fshehin dhe nuk deklarojnë pagën e saktë të përfituar nga punëmarrësi është në kundërshtim me nenin 111 “Sanksionet”, pika 5 të ligjit aktual, ku shprehimisht citohet: gjobat e vendosura për shkelje administrative, që lidhen me një detyrim tatimor, nuk mund të kalojnë 100 % të detyrimit tatimor. | Mikel Alla | Nuk eshte pranuar | Në kushtet e situatës reale dhe faktike të mosdeklarimit të punonjësve si dhe fshehjes së pagës reale tek biznesi i madh, pasojat e të cilit reflektohen në mosmbledhjen e të ardhurave tatimore, kane diktuar nevojën që penalitetet administrative të ndryshohen në rritje për biznesin e madh ne masen e propozuar. |
| Mallrat e pashoqëruara me dokumente tatimore | 5. Parashikimin e penaliteteve shumë të larta fikse jo konform parimit të proporcionalitetit të detyrimit të papaguar si rezultat i shkeljes, ndërkohë që sistemi i ri i fiskalizimit presupozon formalizimin e bizneseve, që do të thotë që dënime të tilla administrative nuk përkojnë me qëllimin e implementimit të këtij sistemi, të tilla si: - gjobë prej 750,000 lekësh për tatimpaguesit e regjistruar me përgjegjësinë tatimore të tatimit mbi fitimin korporativ, por jo më pak se vlera e TVSH-së së munguar për mallrat e pashoqëruara me dokumente tatimore; - gjobë prej 1,500,000 lekësh për tatimpaguesit e tatimit mbi fitimin korporativ për moslëshimin e faturave dhe të faturave shoqëruese. | Mikel Alla | Nuk eshte pranuar | Eshte parashikuar nje rritje e penaliteteve për biznesin e madh me qëllim minimizimin e rasteve të mbajtjes në ruajtje, përdorim ose transportim i mallrave të pashoqëruara me dokumente tatimore. Penalitetet janë të përshkallëzuara sipas përgjegjësive tatimore të tatimpaguesit dhe vlerës së mallit të gjendur pa faturë. |
|  |  | | | |